Tommy Karlsson er en svensk tidligere skihopper som representerte Djurgårdens IF og SK Skade i Stockholm. Han deltok i VM i 1970 og 1974, med 31.-plass i storbakken i Štrbské Pleso i 1970 som beste plassering. I den tysk-østerrikske hoppuka 1966/67 ble han nummer 32 sammenlagt, med 28.-plass i Innsbruck 6. januar 1967 som beste plassering i enkeltrenn. Han ble svensk mester i skihopping i 1970 (da det ennå bare ble konkurrert i én bakke) og i storbakke i 1974.